OpenLLM-France/wikimedia huggingface dataset:
# Volodímir Hústov

Volodímir Hústov (en ucraïnès Володимир Юрійович Густов; Kíiv, 15 de febrer de 1977) és un ciclista ucraïnès, que fou professional des del 2000 fins al 2012. La seva victòria més important la va aconseguir a la Rothaus Regio-Tour de 2003.

## Palmarès

* 1999
** 1r al Piccolo Giro de Llombardia
** 1r al Trofeu Alcide De Gasperi
** 1r a la Florència-Empoli
* 2003
** 1r al Rothaus Regio-Tour

### Resultats al Giro d'Itàlia

* 2004. 103è de la classificació general
* 2005. 93è de la classificació general
* 2006. 62è de la classificació general
* 2007. 69è de la classificació general
* 2009. 54è de la classificació general
* 2010. 61è de la classificació general
* 2011. 72è de la classificació general
* 2012. 83è de la classificació general

### Resultats al Tour de França

* 2002. 40è de la classificació general
* 2003. No surt (8a etapa)
* 2005. 104è de la classificació general
* 2008. 46è de la classificació general
* 2009. 45è de la classificació general
* 2010. 34è de la classificació general

### Resultats a la Volta a Espanya

* 2000. 44è de la classificació general
* 2003. 64è de la classificació general
* 2004. 97è de la classificació general
* 2006. 54è de la classificació general
* 2007. 35è de la classificació general
* 2008. 44è de la classificació general
* 2011. 81è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Nina Timoféieva

Nina Timoféieva (Sant Petersburg, 11 de juny de 1935 - Jerusalem, 3 de novembre de 2014) va ser una ballarina de ballet russa.
Timofeeva va néixer a Leningrad (avui Sant Petersburg) i es va graduar a l'Acadèmia de Ballet Rus de Vagànova el 1953. Va debutar teatralment com a estudiant el 1951, com a Masha a El Trencanous de Txaikovski. De 1953 a 1956 va ser solista amb el Teatre Mariinsky de Sant Petersburg, i després es va convertir en solista amb el Teatre Bolxoi de Moscou. Entre els seus principals rols hi va haver:
* Odette-Odile al llac dels cignes de Txaikovski (1956, 1970)
* Kitri al Quixot de Minkus (1959)
* La mestressa de la muntanya del coure a La història de la pedra de Prokófiev (1959)
* Aurora (1964) i Fada lila (1977) a La bellesa dormint de Txaikovski (1964)
* Mekhmene-Banu a La llegenda de l'amor de Melikov (1965)
* Leili a Leili i Medzhnun de Balasanian (1965)
* Frigina (1958) i Aegina (1968) a l'Espartac de Khachaturian
* Macbeth en Molchanov de Macbeth (1980)
Timofeeva es va casar amb el compositor Kiril Moltxànov (1922–1982) que va escriure música per a alguns dels seus ballets. El 1980 es va graduar a l' Acadèmia de les Arts del Teatre de Rússia i el 1989 al 91 va treballar com a coreògrafa del Teatre Bolshoi. El 1991 es va traslladar a Israel, juntament amb la seva filla Nadya, que també és ballarina de ballet professional. Dos anys després, va publicar les seves memòries, El món del ballet.

## Referències

* ↑ Тимофеева Нина Владимировна. Gran Enciclopèdia Soviètica
* 1 2 ТИМОФЕЕВА Нина Владимировна. Enciclopèdia del Ballet Rus. Soglasie. 1997. www.pro-ballet.ru/html/t/timofeeva.html
* ↑ Тимофеева Нина Владимировна. kino-teatr.ru
* ↑ Нина Тимофеева (1993). Мир балета: история, творчество, воспоминания. "ТЕРРА"-"ТЕРРА". ISBN 978-5-85255-274-7.
# Tartrat de sodi

El tartrat de sodi és una sal de l'àcid tàrtric que conté cations de sodi la qual fórmula és Na₂C₄H₄O₆. S'empra com additiu alimentari.
El tartrat de sodi és un composts sòlid a temperatura ambient que es presenta en forma de cristalls blancs dihidratats Na₂C₄H₄O₆ · 2 H₂O. S'obté com a subproducte de el procés d'elaboració de vins. S'empra en la indústria alimentària com a emulgent, aglutinant, regulador de l'acidesa i potenciador de l'acció antioxidant d'altres additius. Té el codi alimentari E-335(II). Es pot utilitzar en gelees, formatges, embotits i qualsevol aliment que contingui greixos o olis. Al laboratori s'utilitza en la determinació d'aigua en la valoració de Karl Fischer com a patró.

## Referències

* 1 2 «Sodium tartrate». [Consulta: 6 octubre 2019].
* ↑ Los aditivos en la alimentación de los españoles y la legislación que regula su autorización y uso. 2a. ed. act., corr. y aum. a feb. de 2009. Madrid: Visión Libros, 2009. ISBN 9788498863864.
# Passeig de Barcelona (Olot)

El Passeig de Barcelona és un vial a la ciutat d'Olot (Garrotxa) protegit com a bé cultural d'interès local. La primera plantada d'arbres és del primer terç del segle xix. Els actuals plàtans, han estat podats de manera que han esdevingut una doble filera de molta alçada. Aquesta filera d'arbres, per millorar les condicions del passeig són d'inspiració francesa, i tenen els models més reeixits de les promenades o bulevards. La seva singularitat ve definida per les fileres d'arbres en línia recta, que s'ha repetit per tota la geografia urbana del país i que en la mateixa ciutat d'Olot, hi ha altres exemples rellevants. Aquest lloc de passeig i relació fou també l'eix de suport de l'eixample Malagrida. Era l'antiga sortida d'Olot per la porta de Sant Rafael i ha esdevingut el passeig més considerable de la ciutat i eix vertebrador de la trama urbana.

## Referències

* ↑ «Passeig de Barcelona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].

## Vegeu també

* Can Rossell (Olot), antiga fàbrica tèxtil
* Can Sacrest, habitatge catalogat
# Shindand

Shindand, abans Sabzevar d'Herat (paixtu: شين ډنډ; Sabzavār o Sabzevar o Sabzawar en persa s'escriu: سبزوار) és una ciutat del centre del districte de Shindand (al qual dona nom) a la província d'Herat, a l'Afganistan, a la regió històrica del Khurasan oriental; el nom de Sabzevar d'Herat (Camps Verds d'Herat) se li va donar al segle XX per distingir-la de la ciutat de Sabzevar, més a l'oest, a l'Iran.
Correspon a la ciutat medieval d'Isfizar o Asfizar a la ruta entre Sistan i Herat. Els geògrafs medievals l'assignen a vegades al Sistan i a vegades al Khurasan. El seu districte tenia quatre pobles. Als segles VIII i IX hi havia activitat kharigita i el 982 els Hudud al-alam encara l'esmenten com a poblada per kharigites. Però Mustawfi ja l'assenyala com a ortodoxa i xafiïta.
La moderna població té un aeroport militar i civil. Els anys vuitanta hi va haver un contingent rus estacionat. El senyor de la guerra d'Herat, Ismail Khan, és natiu de la ciutat. Actualment hi ha un equip militar italià.

## Referències

* L.W. Adamec, Historical And Political Gazetteer Of Afghanistan, Vol. 3, Herat and Northwestern Afghanistan, Akademische Druck-u. Verlagsanstalt, 1972, ISBN 3201009423, pàg. 343
# Governació de Helwan

La governació de Helwan (àrab: محافظة حلوان, muẖāfaẓat Ḥulwān) és una de les governacions o muhàfadhes d'Egipte. Es troba al nord del país i cobreix un tram de la vall del Nil. L'abril del 2008, la governació del Caire es va dividir en dos, formant una nova governació del Caire i la nova governació de Helwan, formada per la major part dels suburbis del Caire i les viles rurals del sud i amb capital a la ciutat de Helwan.

## Referències

* ↑ http://weekly.ahram.org.eg/2008/894/eg6.htm Arxivat 2009-08-10 a Wayback Machine.
# Segell de Carolina del Nord

El Gran Segell de l'Estat de Carolina del Nord va ser normalitzat en disseny per l'Assemblea General de Carolina del Nord el 1871. La següent és una descripció de com havia de lluir el segell:
| « | El Governador de l'Estat ha d'obtenir un Segell, que es denominarà el Gran Segell de l'Estat de Carolina del Nord, i serà de dos i un quart de polzades de diàmetre, i el seu disseny serà una representació de les figures de la Llibertat i l'Abundància, mirant cadascuna cap a l'altra disposades de la següent manera: La Llibertat, la primera figura, dempeus, amb la mà esquerra agafant un pal amb un barret frigi damunt, a la seva mà dreta un pergamí amb la paraula "Constitution" (Constitució) inscrit. Abundància, la segona figura, asseguda en el seu braç dret estarà mig estès cap a Llibertat, tres espigues de gra a la mà dreta, i en la seva esquerra, l'extrem petit de la seva banya, la boca del qual descansa als seus peus, i el contingut de la qual vessa-. El fons del segell haurà de contenir un dibuix de muntanyes anant d'esquerra a dreta cap al centre del segell. Una vista lateral del vaixell de tres pals ha d'aparèixer sobre l'oceà i en el cantó dret de l'Abundància. La data "20 de maig de 1775" haurà d'aparèixer dins del segell en la part superior i les paraules "Esse Quam Videri" (Ser en comptes de Semblar) han d'aparèixer a la part inferior al voltant del perímetre. Cap altra paraules, figures o altres adorns hauran d'aparèixer en el segell. | » |
La data 20 de maig de 1775, es refereix a la Declaració d'Independència de Mecklenburg, que es reputa com la primera declaració d'independència adoptada durant la Revolució Americana. El 1983, el senador estatal Julian R. Allsbrook va proposar una revisió a la junta per afegir al segell de la data 12 d'abril de 1776, la data de les Resolucions de Halifax; aquesta revisió va ser aprovada per la legislatura estatal. Aquestes dues dates també hi són en la bandera de Carolina del Nord.

## Altres Segells del govern de Carolina del Nord

* Segell del Departament de Correcció de Carolina del Nort
* Segell del Departament de Transport de Carolina del Nort
* Antic Segell de Carolina del Sud utilitzat de 1971 fins a 1984, on no s'inclou la data de "20 de maig de 1775"

## Vegeu també

* Bandera de Carolina del Nord
* Heràldica

## Referències

* ↑ , inc. image
# You Are There

You Are There és el quart àlbum d'estudi del grup japonès Mono. Es va enregistrar a l'estudi Electrical Audio de Chicago, amb l'enginyer de so Steve Albini. Va sortir a la venda el 15 de mars de 2006.
Algunes de les sessions de gravació del disc van estar enregistrades en vídeo pel documental The Sky Remains The Same As Ever, de Teppei Kishida.

## Referències

* ↑ «You Are There by Mono» (en anglès). [Consulta: 6 juliol 2021].
* ↑ «You Are There - Mono | Songs, Reviews, Credits | AllMusic» (en anglès). [Consulta: 6 juliol 2021].
* ↑ «Mono: You Are There». Alternative Press, 01-06-2006, pàg. 192.
* 1 2 Diver, Mike. «Mono - You Are There» (en anglès). Drowned in Sound, 12-04-2006. Arxivat de l'original el 2018-05-10. [Consulta: 6 juliol 2021].
* ↑ «Mono: You Are There» (en anglès). [Consulta: 6 juliol 2021].
* ↑ Schiller, Mike. «MONO: You Are There, PopMatters» (en anglès americà). [Consulta: 6 juliol 2021].
* ↑ «You Are There» (en anglès). [Consulta: 6 juliol 2021].
* ↑ Kamiński, Karol. «Recall: MONO - The Sky Remains The Same As Ever [DVD (2008) » IDIOTEQ.com]» (en anglès americà), 03-11-2012. [Consulta: 6 juliol 2021].
# Nipponasellus aioii

Nipponasellus aioii és una espècie de crustaci isòpode pertanyent a la família dels asèl·lids.

## Distribució geogràfica

Es troba al Japó.

## Referències

* ↑ Matsumoto, K., 1962. Two new genera and a new subgenus of the family Asellidae of Japan. Annotationes Zoologicae Japonenses 35 (3): 162-169. «Enllaç». Arxivat de l'original el 2016-03-03. [Consulta: 23 juny 2012].
* ↑ uBio (anglès)
* 1 2 Chappuis, P. A., 1955. Harpacticoides troglobies du Japon. Notes biospéol. 10, 183-190.
* ↑ Catalogue of Life (anglès)
* ↑ uBio (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.
# Telescopi Òptic Nòrdic

El Telescopi Òptic Nòrdic (Nordic Optical Telescope NOT, en anglès) és un telescopi astronòmic localitzat a l'Observatori de Roque de los Muchachos, al cim més alt de La Palma, a les Illes Canàries.
La mida de la cúpula està molt ajustat al del mateix telescopi i això fa que l'edifici tingui un disseny particular, perquè tant la plataforma metàl·lica on està muntat el telescopi com tot l'edifici de la cúpula giren de manera que l'escletxa d'aquesta s'alinea sempre amb el telescopi. En la majoria dels telescopis només trencada la part alta-semiesfèrica-de la cúpula, però l'edifici roman quiet. El particular disseny de l'NOT fa que, per exemple, no hi hagi serveis dins de l'edifici i hagi de sortir en plena nit i gairebé a les fosques a un edifici proper. Com es veu en la fotografia, hi ha una escala que també gira amb l'edifici. L'escala té en el seu últim esglaó, abans de tocar terra ferma, una cèl·lula fotoelèctrica, que, en cas que s'interrompi el seu feu, fa que l'edifici s'aturi (podria ser que algú hagués caigut i això evita riscos de ser arrossegat). Us asseguro que els salts que un dona de nit per evitar interceptar el feix són d'allò més curiosos.
La seva primera observació va tenir lloc en 1988, començat a funcionar plenament en 1989. Està dirigit per un comitè format per Dinamarca, Suècia, Islàndia, Noruega i Finlàndia, però qualsevol astrònom de qualsevol nacionalitat pot usar-lo segons acords internacionals. Es tracta d'un telescopi de 2,56 metres amb la següent instrumentació:
* ALFOSC - Espectògraf d'objectes difusos, amb una càmera de 4 Megapíxels.
* NOTcam - Càmera i espectògraf de llamps infrarojos HgCdTe Hawaii d'1 Megapíxel.
* MOSCA - Càmera CCD de 16 Megapíxels.
* SOFIN - Espectògraf CCD d'alta resolució (fins a R=170.000).
* StanCam - Càmera CCD permanent d'1 Megapíxel.
* LuckyCam - Càmera d'alta velocitat i sota soroll L3Vision para imatges afortunades.
* TURPOL - Fotopolarímetre.
* UBVRI FIES - Espectrògraf Echelle d'alta resolució (fins a R=60.000) i gran estabilitat tèrmica i mecànica.

## Enllaços externs

* not.iac.es Lloc oficial
# Xarames

Els xarames eren un poble d'amerindis dels Estats Units de la regió de San Antonio (Texas). Foren el grup amerindi dominant durant la primera història de la Missió de San Antonio de Valero (comunament coneguda com "El Álamo").

## Vegeu també

* Quem

## Fonts

* Barr, Juliana. Peace Came in the Form of a Woman: Indians and Spaniards in the Texas Broderlands. Chapel Hill: University of North Carolina Press, 2007. p. 128.
# Passeig Verdaguer

«Passeig Verdaguer» té aquests significats:
* Passeig Mossèn Cinto Verdaguer (Igualada)
* Passeig Mossèn Cinto Verdaguer (Lloret de Mar)
# Shocking Truth

Shocking Truth és un pel·lícula documental sueca d'Alexa Wolf estrenada el 2001, presentada al parlament suec com a part d'una reflexió sobre la llibertat d'expressió i la pornografia.
Reuneix les confidències d'actrius, policies i productors i presenta una crítica aguda a la indústria pornogràfica —essencialment l'anomenada indústria del "hardcore"— denunciant la violència i el trauma que pateixen les actrius.
En particular, presenta violència comuna contra les actrius (violacions, tortures, amenaces, lesions). Assenyala que aquestes dones provenen principalment d'entorns desfavorits que van ser víctimes de trauma sexual (violació, incest) durant la seva infància. Wolf també va entrevistar a un dels productors de porno més grans de Suècia, Sven Erik Olsen, en aquest documental.
No obstant això, el documental de Wolf hauria despertat "una viva polèmica entre les feministes sueques [perquè segons elles], és simplement una pel·lícula de propaganda destinada a impressionar els parlamentaris suecs".

## Versió accessible

L'equip de filmació ha llançat una versió en anglès parcialment subtitulada de la pel·lícula. Aquesta versió ha estat exporgada per Youtube per escenes impactants contràries a la seva política de difusió.

## Referències

* ↑ Riksdagsförvaltningen. «Riksdagens snabbprotokoll 2000/01:97 Fredagen den 20 april Protokoll 2000/01:97».
* 1 2 Isabelle Sorente, « Gang Bang — La pornographie, bagne sexuel industriel », Blast, n. 4, 2002
* ↑ Julien Servois. Le cinéma pornographique, un genre dans tous ses états. París: Librairie philosophique J. VRIN, 2009, p. 150. ISBN 978-2-7116-2217-7.
* ↑ ShokingTruthSubTeam, Shocking Truth - Movie with new English subtitles a YouTube.com, mis en ligne le 11 juin 2015

## Enllaços externs

* « La Pornographie à la chaîne » Arxivat 2008-07-31 a Wayback Machine., nova versió (2007) d'un article d'Isabelle Sorente aparegut a la revista Blast en setembre de 2002.
* PDF(francès) Rapport de la Commission nationale contre les Violences envers les femmes Arxivat 2009-06-12 a Wayback Machine., pages 31 et 32
# Gregory Frazier

Gregory Frazier (Richmond, Indiana, 1947) és escriptor i activista crow. Graduat en economia, també ha recorregut bona part del país en motocicleta i ha participat en diversos documentals. És cap de l'ONG Indians For United Social Action, Inc per a ensenyar les tradicions índies. Autor d'Urban indians: drums from the cities (1993), The smoke signals (1989), The American indian index: a directory of indian country, USA (1985) i altres.

## Enllaços externs

* (anglès) Petita biografia.
* (anglès) Referència.
# Segell d'Alaska

El Segell de l'Estat d'Alaska va ser adoptat primer abans d'esdevindre estat, quan l'àrea que cobreix Alaska era coneguda com el Districte d'Alaska. El primer governador va designar un segell del districte, que figurava glaceres, aurores polars, iglús i un inuit pescant sobre gel.
El 1910 aquest segell va ser reemplaçat per un disseny més representatiu de la riquesa industrial i natural de l'estat. El segell d'avui en dia conté raigs sobre de les muntanyes que representen les famoses aurores polars d'Alaska. La fosa simbolitza la mineria; el tren simbolitza els ferrocarrils; i els vaixells denoten el transport marítim. Els arbres que figuren en el segell simbolitzen la riquesa estatal de fusta, i l'agricultor, el seu cavall, i els tres xocs de blat representen l'agricultura d'Alaska. El peix i les foques signifiquen la importàncial essencial del peix i altres animals de consum humà per a l'economia d'Alaska.

## Vegeu també

* Bandera d'Alaska

## Referències

* ↑ «The Alaska State Seal». [Consulta: 30 desembre 2021].
# Nivea

Nivea (pronunciació alemanya: ( escolteu-ho), estilitzat com a NIVEA) és una marca registrada de la companyia Beiersdorf AG d'Hamburg, Alemanya. És una empresa de productes cosmètics, fundada el 1911 per l'empresari Oskar Troplowitz, el químic Isaac Lifschütz i el dermatòleg Paul Gerson Unna, que foren els inventors de la primera crema hidratant de la història. És una gran marca mundialment dedicada a l'atenció de la pell i el cos.
El propietari de l'empresa, Oskar Troplowitz, va donar el nom de Nivea, de la paraula llatina niveus / nivea / niveum, és a dir, de color blanc com la neu.
La marca «Nivea» va ser expropiada en molts països després de la Segona Guerra Mundial. En l'actualitat, Nivea forma part d'una de les empreses multinacionals més grans del món, que comercialitza així els seus productes en al voltant de 150 països.
Durant la dècada de 1980, la marca es va impulsar a un ampli mercat mundial, mitjançant un procés d'internacionalització.

## Referències

* ↑ Kleiner, Stefan; Knöbl, Ralf; Mangold, Max. Das Aussprachewörterbuch. 7th. Berlín: Duden, 2015, p. 634. ISBN 978-3-411-04067-4.
* ↑ Krech, Eva-Maria; Stock, Eberhard; Hirshfeld, Ursula; Anders, Lutz Christian. «NIVEA». A: Còpia arxivada. Berlin, New York: De Gruyter, 2010. ISBN 978-3-11-018202-6 [Consulta: 14 març 2022]. Arxivat 2012-01-05 a Wayback Machine.
* ↑ «Latin Word Niveus». LatinWordList.com. Arxivat de l'original el 2010-12-20. [Consulta: 16 abril 2011].
# Teatre de Dionís

El Teatre de Dionís (en grec Θέατρο του Διονύσου, Théatro tou Dionísou) va ser el teatre més gran de l'antiga Grècia, situat al peu de l'Acròpoli d'Atenes, a la banda sud, vora el recinte sagrat del Tèmenos de Dionís. Dedicat, com el seu nom indica, al déu del vi i del teatre, Dionís, inicialment s'hi representaven en honor del déu cants i danses rituals al voltant de l'altar i els espectadors hi seien al voltant, fins que va anar evolucionant i s'hi representaren les tragèdies clàssiques d'Èsquil, Sòfocles, Eurípides i Aristòfanes. Pels volts de l'any 407 aC el costum era que, a continuació de la representació tràgica, es fes una sàtira; el temps de les representacions s'allargava unes nou hores i l'entrada era gratuïta.
Fou construït durant el segle iv aC, amb una capacitat per a 16.000 espectadors. Els actors estaven col·locats damunt una plataforma, hi havia una part interior on es canviaven d'indumentària, i els espectadors se situaven al pendent del turó, lloc on s'acostumava a construir els teatres. A la fi del segle v aC es van substituir les primitives plataformes de fusta per graderies de pedra. A la part central de les primeres grades hi havia 67 seients, que posteriorment es van realitzar en marbre decorat i estaven reservats per als sacerdots i els personatges il·lustres.

## Referències

* ↑ DD.AA.: Crónica de la humanidad. Barcelona: Plaza & Janés, 1987, pàg. 139. ISBN 84-01-60699-3
* ↑ Devambez, Pierre: Diccionario de la civilización griega. Barcelona: Destino, 1972, pàg. 446. D.L. B.26323-72.
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Zoidberg

Doctor John A. Zoidberg (normalment escurçat a Zoidberg) és un personatge fictici de la sèrie televisiva de dibuixos animats Futurama. És un Decapodià, un alienígena del tipus llagosta, que treballa com a metge a l'empresa Planet Express del Professor Farnsworth, malgrat la seva desconeixença de la fisiologia humana i, segons nombroses al·lusions, a les seves referències qüestionables. El seu personatge parodia els doctors moderns que gaudeixen d'una suposada riquesa i respecte social; la seva incompetència en medicina humana fa que sigui extremadament pobre malgrat la seva professió i quan no tenia feina havia estat sovint sense sostre. El fet de ser decàpode (anomenat després del real Decapoda ordre de deu-footed crustacis) és una paròdia estesa en la cultura Jiddish. Zoidberg és interpretat per l'actor de veu Billy Oest i el seu accent amb influències Jiddish està inspirat en George Jessel i Lou Jacobi.

## Creació del personatge

El nom Zoidberg prové d'un videojoc per a Apple II que David X. Cohen va crear quan anava a l'institut similar al joc Qix i que anomenà Zoid. El joc no va ser acceptat per Brøderbund. Cohen es va inspirar per idear el Dr. Zoidberg, entre d'altres, en el personatge Leonard McCoy de Star Trek que era un home que exercia de doctor a l'USS Enterprise i sovint practicava medicina a alienígenes com Spock. Així doncs, Cohen va pensar que podria ser interessant que a Futurama fos un alienígena que batalles amb la difícil situació de tractar humans.

## Referències

* ↑ «Billy West: The Many (Cartoon) Voices In His Head». Fresh Air. National Public Radio, 15-07-2010 [Consulta: 5 setembre 2010]. «'That voice is a combination of a couple of people in show business that I always found really funny and interesting. ... One was from vaudeville ... named George Jessel, and he was the 'Toastmaster General of the United States,' and he would always have appropriate toasts for every occasion. And he had a kind of a marble mouth. ... And the other guy was an actor by the name of Lou Jacobi. He was in the movie Arthur.'»
* ↑ Baker, Chris. «Videogames & Futurama, Part 2: How Zoidberg Got His Name From a Game». Wired, 18-12-2007. [Consulta: 28 març 2008].
* 1 2 Cohen, David X (2002). Futurama season 1 DVD commentary for the episode "The Series Has Landed" (DVD). 20th Century Fox.
* ↑ Cohen, David X (2003). Futurama season 3 DVD commentary for the episode "A Taste of Freedom" (DVD). 20th Century Fox.